送歐陽季默赴闕
作者：蘇軾
朝代：宋

paragraphs: 先生豈止一懷祖，郎君不減王文度。
膝上幾日今白鬚，今我眼中見此父。
汝南相從三晦朔，君去苦早我來暮。
霜風凄緊正脫木，潁水清淺可立鷺。
莫辭白酒瀉香泉，已覺扁舟掠新渡。
坐看士衡執別手，更遣夢得出奇句。
郎君可是筦庫人，乃使驥隨蹇步。
置之行矣無足道，賢愚豈在遇不遇。